open-index/open-wikipedia-markdown huggingface dataset:
Trifon Trifonov

**Trifon Trifonov** (født 1952) er en bulgarsk jazzmusiker (saksofon og klarinett), mest kjent for sin medvirkning i den norske kvintetten Farmers Market, der han erstattet Håvard Lund i 1995.

Farmers Markets leder Stian Carstensen engasjerte Trifonov på basis av et mye omtalt éntimes telefonintervju arrangert av kollega Borislav Zgourowski. Han har også samarbeidet med Kaizers Orchestra (*Maestro*, 2005) sammen med bulgarsk trompetist Filip Ankov Simeonov og nevnte Carstensen.

Trifonovs musikkuttrykk er mye inspirert av den bulgarske fiolinist Ianko Petrov, og han trakterer ulike tradisjonelle instrument, også sekkepipen gaida (*Musical Instruments In Bulgaria: Gaida CD*, Gega, 2004).  Han har medvirket på flere utgivelser i hjemlandet, bl.a. med Ivo Papasov i *The Best...* (Balkanton, 2000).  Trifonov er også med på ulike samleutgivelser som *The Folk Music Of Bulgaria* (Proper, 1994) og nå senest *Bulgarian Wedding Music from the Last Century* (Winter&Winter, 2005) med gruppen «Stanimaka», som innbefatter Dimitar Dimitrov klarinett, Stoyan Nedelchev trompet, Stoyan Grigorov trekkspill, Iliya Krastev tapan og Velichka Trendafilova vokal.

Trifonov er bosatt i byen Katonitze, utenfor Plovdiv, der han dyrker peppermynte.

## Referanser


## Eksterne lenker
*
Petter Vågan

**Petter Vågan** (født 1982) er en norsk vokalist og gitarist basert i Trondheim. Han er dessuten bror av Ole Morten Vågan (født 1979) som spiller ståbass.

Vågan er utdannet ved Jazzlinja (NTNU), hvor han har graden utøvende master. Han er bandleder, vokalist og gitarist i elektropopbandet The Fjords. Han har tidligere gitt ut en rekke plater med diverse jazz og improband.

## Diskografi

** 2006: *Slant of Light* (Jazzaway Records), within Eyewaterlillies
** 2007: *Selected Recordings* (Parallell), within Peloton
** 2008: *That is a Step* (FMR Records), within duo Petter O Hanna (Hanna Gjermundrød)
** 2009: *Trondheim Jazz Orchestra & Kobert* (MNJ Records)
** 2010: "Shapes & Phases" (SOFA Records), Vertex
** 2010: *A festa Vale Tudo* (Parallell), within Erik Nylanders Orkester
** 2010: *Facienda* (Jazzland Records), within Motif[1]
** 2010: *Shapes and Phases* (Sofa Music), within Vertex
** 2010: *Tsar Bomba*, within Juxtaposed
** 2010: *Marianne Halmrast Kvintett* (Aim)
** 2010: *Lucy* (STWD), with Samuel Tramp
** 2011: *Volt/Revolt* (Gigafon), within Marvel Machine
** 2011: *Treehouse*, within -phy
** 2012: *Early Years* (Parallell), within Peloton
** 2012: *Scent of Soil* (Hubro), with Tore Brunborg and Kirsti Huke[2]
** 2013: "Rendition of a whisper" (Gigafon Records), Petter O Hanna
** 2013: "7th Day Saviour" (Aspén), Kari Harneshaug
** 2013: "Babylove" (Propeller Recordings), Ingrid
** 2014: "All In EP (Impeller Recordings), The Fjords
**2014: "Mechanical Fair (Jazzland), Ola Kvernberg
**2015: "Silhouettes" (Propeller Recordings), The Fjords
**2015: "Savages" (Propeller Recordings), Kristoffer Lo & Trondheim Jazzorkester
**2015: "Sustain Ability" (Gigafon Records), Vertex/Axel Dörner/Andrea Neumann
**2015: "Ember Sky, Silver Sun" (Gigafon Records) Marvel Machine
**2016: "Dreamarcher" (Indie Recordings), Dreamarcher
**2017: "Fieldfare" (Øra Fonogram), Fieldfare
**2018: "Ladders" (kosmos), The Fjords

## Referanser


## Eksterne lenker
* 
* myspace.com/pettervaagan
Plymouth Brethren

**Plymouth Brethren**, også kalt **Plymouth-brødrene** eller **Darbyister**, er en kristen trosretning som ble grunnlagt i Plymouth/Dublin under ledelse av John Nelson Darby på 1800-tallet.

## Historikk
Formelt ble samfunnet organisert i 1831 av en gruppe personer som hadde kommet sammen til møter noen år i forveien. De la vekt på Jesu gjenkomst og profetiene. Darby ønsket å ha en så enkel organisasjon som mulig, kirken har ikke fast presteskap. Han drog flere steder, blant annet til Sveits, hvor han forsøkte å forkynne sin lære. I 1845 ble samfunnet delt i to. Darby gikk da sammen med den ene delen, som deretter ble kjent som *Exclusive Brethren*, mens den andre delen ble kjent som *Open Brethren*. Senere har samfunnet blitt delt i flere retninger. 

## Åpne og lukkede menigheter
Skillet mellom Exclusive og Open går først og fremst på at de åpne menighetene velger å engasjere seg mer i samfunnet rundt dem, men mange av de lukkede menighetene foretrekker en livsstil der de begrenser kontakten mot omverdenen, og har visse sektlignende trekk. 

### Lukkede menigheter
Medlemmene av lukkede menigheter innen trosretningen Blymouth-brødrene må overholde visse forbud:

* Ikke TV eller radio
* Ikke stille til valg eller stemmer ved valg
* Ikke tegne livsforsikring
* Ikke bære våpen
* Ikke delta i fagforeninger eller noen gruppe som omfatter ikke-medlemmer
* Ikke bo i samme hus som, eller spise samme med ikke-medlemmer.

## Dåp
Darby praktiserte barnedåp, men i dag praktiserer de fleste samfunn innen Plymouth Brethren voksendåp. 

## Organisasjon og gudstjenester
Samfunnene har en nokså enkel organisasjon hvor menighetene ledes av eldste. Gudstjenestene er ganske enkle. 

## Utbredelse
Samfunnenes medlemmer er hovedsakelig bosatt i USA, Storbritannia, Australia, Færøyene og noen afrikanske og latinamerikanske land, og teller omkring 1 million. På Færøyene er Brøðrasamkoman det nest største trossamfunnet.

Plymouth Brethren har hatt innflytelse på tankegangen til flere lekmannsbevegelser, også i Norge.

## Referanser


## Eksterne lenker
*
Lucie Paus Falck

**Lucie Paus Falck** (født *Märtha Lucie Paus* 8. mai 1938) er en norsk politiker (Ap). Hun var statssekretær i Kommunal- og arbeidsdepartementet under William Engseth, senere Kjell Borgen, i regjeringen Brundtland fra 11. mars 1988 til 16. oktober 1989.

Hun er utdannet fysioterapeut, og arbeidet som avdelingsdirektør for arbeidsmiljø i Postdirektoratet og senere som direktør for AKAN. Hun har også vært ordfører i Enebakk kommune.

Lucie Paus Falck er datter av Frimurerordenens tidligere stormester Bernhard Paus og Brita Collett Paus, grunnleggeren av Fransiskushjelpen.

## Eksterne lenker
*
Ernst Reijseger

**Ernst Reijseger** (født 1954 i Bussum i Nederland) er en nederlandsk musiker (cello), kjent for sitt virke på kryss av ulike genre, spesielt inn mot jazz.

I hjemlandet har han lenge spilt med Theo Loevendie Consort, Guus Janssen Septet og Amsterdam String Trio. I 1985 mottok han Boy Edgar-prisen og i 1995 North Sea Jazz Festivals Bird Award. Han har turnert verden over, også her til lands, med Clusone Trio på Moldejazz i 1994 (Han Bennink og Michael Moore). I den senere tid har han samarbeidet med de norske jazzmusikerne Mats Eilertsen (*Turanga*, 2004; *Flux*, 2006) og Stian Carstensen, med sistnevnte på Vossajazz 1998, Dølajazz 1998 (bestillingsverk) og Moldejazz 2004, samt utgivelsen *Backwards Into The Backwoods* (2005). Han deltok med sin «kjempegitar» i Porsgrunn kommunes «Den kulturelle bæremeisen» med opptredener i barnehager (2006).

## Referanser


## Eksterne lenker
* 
* 
*
Liste over land etter forventet levealder

## CIA World Factbook (2022)
Forventet levealder ved fødsel basert på CIAs The World Factbook.

## CIA World Factbook (2005)
Dette er ei **liste over land etter [[forventet levealder]]**, basert på CIAs *[[The World Factbook]]*s estimater for 2005. Flere ikke-selvstendige enheter er inkludert på lista.

Denne listen over land og territorier etter forventet levealder er en fullstendig oversikt over land med tilhørende forventet levealder. Opplysningene er oppgitt fordelt på kjønn, og omfatter forventet levealder for menn, kvinner og gjennomsnittstall. I tillegg til suverene stater inkluderer listen flere ikke-selvstendige enheter og territorier. Disse tallene fungerer som en indikator på kvaliteten på helsetjenestene i de respektive landene og avhenger av ulike faktorer, blant annet utbredelsen av sykdommer som HIV/AIDS.

## Metodologi
Forventet levealder er oppgitt separat for menn og kvinner, samt som en samlet indikator. Listen inkluderer også flere ikke-selvstendige enheter og territorier.

De oppgitte dataene gjenspeiler kvaliteten på helsetjenestene i de oppførte landene, samt andre faktorer, inkludert HIV-infeksjon.

Fra begynnelsen av det 21. århundre blir det også utarbeidet estimater for forventet sunn levealder (HALE), det gjennomsnittlige antall år en person kan forvente å leve i «full helse».

Det kan være vanskelig å sammenligne forventet levealder mellom forskjellige land på grunn av mangelfull rapportering i enkelte land og ulike lokale standarder for datainnsamling.

Dette gjelder særlig for forventet sunn levealder, hvis definisjon kan endre seg over tid, selv innenfor ett land. Spania ligger øverst i verden på helseindeksen med en score på 92,75, mens Japan har førsteplassen for gjennomsnittlig levealder – 84,2 år. For eksempel er Canada et land med forholdsvis høy forventet levealder på 81,63 år. For Canadas urbefolkning faller dette tallet til 75,5 år. Denne ulikheten gjenspeiles i de fleste levekårsindikatorer over hele Canada.

## Referanser


## Eksterne lenker
* The World Factbook  CIA
*Aftenposten
Akutten

***Akutten*** (originaltittel: *ER*) er en amerikansk dramaserie fra et sykehusmiljø i Chicago. Serien ble sendt på NBC fra 1994 til 2009 og ble skapt av Michael Crichton. George Clooney fikk sitt store gjennombrudd som skuespiller i denne serien.

Serien ble gjennom årene tildelt 119 forskjellige priser. Dette inkluderer 23 Emmy, en BAFTA, 11 BMI TV Music Award, fire Directors Guild of America, en Golden Globe, ni People's Choice Awards og en Writers Guild of America.

*Akutten* hadde høye seertall i USA og var den mest sette serien i årene 1995–97 og 1998–99. Fra 2004 opplevde den sviktende seertall.

Serien har blitt solgt til en rekke land. I Norge har den vært vist på TV3 fra 1995 til 2011.

## Rollebesetning
* Angela Bassett som Dr. Catherine Banfield (2008-2009)
* David Lyon som Dr. Simon Brenner (2008-2009)
* Linda Cardellini som sykepleier Samantha Taggart (2003-2009)
* Parminder Nagra som Dr. Neela Rasgotra (2003-2009)
* Scott Grimes som Dr. Archie Morris (2005-2009)
* John Stamos som Dr. Tony Gates (2006-2009)
* Shane West som Dr. Ray Barnett (2004-2008)
* Laura Innes som Dr. Kerry Weaver (1995-2007)
* Anthony Edwards som Dr. Mark Greene (1994–2002)
* George Clooney som Dr. Douglas "Doug" Ross (1994–1999)
* Sherry Stringfield som Dr. Susan Lewis (1994–1996; 2001–2005)
* Noah Wyle som Dr. John Carter (1994–2005; gjesteopptreden 2006-2009)
* Julianna Margulies som sjefssykepleier Carol Hathaway (1994–2000)
* Eriq La Salle som Dr. Peter Benton (1994–2002)
* Gloria Reuben som Jeanie Boulet (1995–1999)
* Alex Kingston som Dr. Elizabeth Corday (1997–2004)
* Paul McCrane som Dr. Robert 'Rocket' Romano (1997–2003)
* Maria Bello som Dr. Anna Del Amico (1997–1998)
* Kellie Martin som  Lucy Knight (1998–2000)
* Michael Michele som Dr. Cleo Finch (1999–2002)
* Erik Palladino som Dr. Dave Malucci (1999–2001)
* Ming-Na som Dr. Jing-Mei "Deb" Chen (gjesteopptreden 1995; 2000–2004)
* Sharif Atkins som Dr. Michael Gallant (2001–2004; gjesteopptreden 2005–2006)
* Goran Višnjić som Dr. Luka Kovač (2000-2008) 
* Maura Tierney som Dr. Abigail "Abby" Lockhart (2000-2008) 
* Mekhi Phifer som Dr. Gregory Pratt (2002-2008)

## Referanser


## Eksterne lenker
* 
*
1184 f.Kr.

## Begivenheter
* Grekerne inntar Troja ved å ta i bruk den trojanske hest. (Tradisjonell datering av den legendariske hendelsen, utregnet av den antikke greske historikeren Eratosthenes.)
* Den legendariske Aineias reiste fra Troja til Italia, noe som ledet til grunnleggelsen av byen som en gang skulle bli Roma (gjenfortalt i Vergils verk Aineiden)
Komplementært gode

Et **komplementært gode** (*komplementær* betyr «utfyllende») eller **komplement** er i konsumentteori et økonomisk gode som blir brukt sammen med et annet gode; et eksempel kan være datamaskiner og programvare. Ettersom godene blir konsumert sammen, har de negativ krysspriselastisitet: En økning i pris på det ene godet vil føre til en nedgang i etterspørselen etter det andre (alt annet like).

Det motsatte av komplementære goder er substitutter. Dette er goder der det ene godet kan erstatte det andre, slik som iskrem fra forskjellige produsenter. Disse har derfor positiv krysspriselastisitet: En økning i pris på det ene godet vil føre til en økning i etterspørsel etter det andre, alt annet like. De langt fleste goder er imidlertid uavhengige – det vil si at prisendringer på det ene ikke har noen påvirkning på etterspørselen etter det andre. Et eksempel på dette kan være smør og golfballer.

## Referanser


## Litteratur
* McConnell, Campbell R.; Brue, Stanley L.; Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill. .
Stochelo Rosenberg

**Stochelo Rosenberg** (født 19. februar 1968 i Helmond i Nederland) er en nederlandsk jazzgitarist kjent for virtuost spill innen sigøynerjazz.

Han spilte i trio med søskenbarnet Nous'che Rosenberg på gitar, og Rino van Hooydonk på bass (1980), og senere aktiv i sintimiljøet i Rosenberg Trio der fetteren Nonnie Rosenberg overtok kontrabassen. De har gitt ut *Seresta* 1989 (produsert av Jon Larsen fra Hot Club de Norvège), *Gipsy summer* 1991; *Impressions* 1992; *Live at [[North Sea Jazz Festival]]* 1992; *Caravan* 1994; *Gypsy Swing* 1995, *Noches Calientes* 1995; *Sueños Gitanos* (2001); *Het beste van…* 2001, *Live in Samois* 2003 og *Louis van Dijk & The Rosenberg Trio* 2004.
Selv har han gitt ut soloalbumene *élégance* (2000) og *Ready'n'Able* (2005).

Med Romane utga han *Double jeu* i 2005.

Han ble tildelt tidsskriftet *Guitarist*s pris Golden Guitar i 1992.

## Referanser


## Eksterne lenker
* 
*
Asurnasirpal I

**Asurnasirpal I** (akkadisk: *Aššur-nāṣir-apli I*, innskrevet som maš-šur-PAB-A, «guden Aššur er beskytter av arvingen») var konge av Assyria i tiden 1049–1031 f.Kr. og den 92. som var listet på den assyriske kongeliste. Han var sønn og etterfølger av Sjamsi-Adad IV, og styrte i 19 år  i en vanskelig periode av assyrisk historie, merket av hunger og krig med nomadestammer fra ørkenen i vest. Han er best kjent for sin bønn om soning og anger til Ištar av Nineve.

## Liv og virke
I henhold til en kongelig hymne som komponert til hans ære, ble han født «i fjellene som ingen kjenner», noe som kan antyde at han ble født i landflyktighet, eller kanskje et litterært grep, da det fortsetter: «Jeg var uten forståelse og ba ikke for deres majestet.» Det forteller at da Ištar utpekte ham til konge, han hadde gjenopprettet hennes religiøse kult. Kjent fra en enkelt kopi i Asurbanipals bibliotek, inkluderer det en bønn til gudinnen om gi ham helsen tilbake fra den sykdom som har rammet ham, siterer hans gjenopprettelse av tempelet og bønn for å overtale henne. Den adresserer Ištar av Nineve og Ištar av Arbil som om de var to adskilte guddommer. En annen, fragmentert litterær bønn takket henne for hennes gunst.

En enkelt, kort mursteininskripsjon kommer fra hans palass i Assur, som var lokalisert mellom sørvest fronten av zigguraten og Anu-Adad-tempelet. *Den hvite obelisk*  er tidvis tilskrevet ham av historikere, men oftere til hans senere etterfølger med samme navn, Aššur-nāṣir-apli II, på grunn av dets interne innhold (jakt, militære kampanjer, og videre) passer bedre til hva som er kjent om hans styre. Den synkroniserte kongeliste  oppgir hans babylonske motpart som Kaššu-nādin-aḫi (ca. 1006–1004 f.Kr.), men sannsynligvis kun for stilistiske hensikter da det synes som at det ikke var noen nedtegnet kontakt mellom de to kongedømmene i denne perioden.

Han ble etterfulgt av sin sønn, Salmanassar II, som nevner ham på en av sine inskripsjoner  og senere av en annen sønn, Assur-rabi II, som fikk et langvarig styre.

## Referanser
Freestyle under Vinter-OL 1998

**Freestyle under Vinter-OL 1998** ble arrangert fra 8. til 18. februar 1998 i Iizuna Kogen Ski Area i Nagano. Det ble arrangert fire øvelser, to for menn og to for kvinner.

## Medaljefordeling

## Medaljevinnere
;Menn

;Kvinner

## Resultater
### Menn
#### Kulekjøring

#### Hopp

### Kvinner
#### Kulekjøring

#### Hopp

## Eksterne lenker
* 
* Nagano 1998 Freestyle Skiing Results på olympics.com
* Freestyle Skiing at the 1998 Winter Olympics på olympedia.org
* Resultater  på sports-reference.com
Carl Bonnevie

**Carl Emil Christian Bonnevie** (1881–1972) var en norsk embedsmann og politiker (Arbeiderpartiet), sønn av Jacob Aall Bonnevie. 

Han var utdannet cand.jur. i 1904, hvorpå han jobbet som sakførerfullmektig i Moss (1905), fullmektig i Vinger og Odalen (1906).  Han var overrettssakfører i Kristiania (1907–10), og engasjert i Salten som politimann og sorenskriver (1910–15), samt på Stortinget i perioden 1913-15 for kjøpstedene Bodø og Narvik.

Han foretok studiereiser til Tyskland og Sveits og skrev bok derfra (1915).

Etter flytting sørover var han statsadvokat i Smaalenene og Hedmark, samt i Oslo (1915–18), før han var stasjonert ved legasjonen i Berlin og Wien (1919–23).  

Senere var han byrettsdommer i Oslo (1923), sorenskriver i Lofoten (1929) og egnens stortingsrepresentant i perioden 1934-36.  Etter nok en flytting sørover var han lagmann i Agder (1936) og i Eidsivating (1945–51). Han ble førstelagmann for Borgarting (1950).

## Utgivelser
* *Kommunal-Socialisme og Kooperation* (1914)
* *Fredens Oppgaver* (for Bodø Arbeiderparti, 1915).

## Referanser


## Eksterne lenker
*
Nous’che Rosenberg

**Nous'che Rosenberg** (født 1965) er en nederlandsk jazzgitarist, virtuos innen sigøynerjazz og sinti, mest kjent som mangeårig rytmegitarist i «Rosenberg Trio» ledet av søskenbarnet Stochelo Rosenberg.

## Referanser


## Eksterne lenker
* 
*
Zurich Classic of New Orleans

**Zurich Classic of New Orleans** er en golfturnering på PGA-touren som arrangeres i New Orleans i Louisiana i USA. Banen, TPC Louisiana, er den fjerde banen turneringen arrangeres på siden den først ble arrangert i 1922, da under navnet Southern Open.  Gene Sarazen vant den gang med åtte slags margin. Turneringen har siden båret en rekke forskjellige navn, og har vært fast innslag på PGA-touren siden 1958.

## Vinnere

## Eksterne lenker

* 
* Profil på PGATOUR.com
Liste over Norges fylkesordførere

**Denne siden viser en liste over [[Norge]]s [[fylkesordfører]]e.**

## Fylkesordførere 2019–2023

#### Fotnoter
1 Oslo er både et fylke og en kommune, hvor ordføreren for Oslo kommune også fungerer som fylkesordfører.

## Fylkesordførere 2015–2019

#### Fotnoter
1 Oslo er både et fylke og en kommune, hvor ordføreren for Oslo kommune også fungerer som fylkesordfører.
2 Nord-Trøndelag og Sør-Trøndelag ble slått sammen til Trøndelag 1. januar 2018.
3 Damman meldte seg ut av Høyre i desember 2018 og var partiløs resten av perioden.

## Fylkesordførere 2011–2015

#### Fotnoter
1 Oslo er både et fylke og en kommune, hvor ordføreren for Oslo kommune også fungerer som fylkesordfører.

## Fylkesordførere 2007–2011

#### Fotnoter
1 Oslo er både et fylke og en kommune, hvor ordføreren for Oslo kommune også fungerer som fylkesordfører.

## Fylkesordførere 2003–2007

#### Fotnoter
1 Oslo er både et fylke og en kommune, hvor ordføreren for Oslo kommune også fungerer som fylkesordfører.

## Referanser
Hvalrådet

**Hvalrådet** (etablert 13. september 1929 ved Kongelig resolusjon, i drift til 1967) var et statlig organ som ble opprettet for å administrere gjennomføringen av Hvalloven (1929). Hvalrådet skulle bidra til bedre kontroll innen hvalfangstnæringen når det gjaldt fangstkvoter, fredning av arter og effektivisering av fangsten blant annet ved å tilrettelegge for bedre samhandling mellom rederne.  

Hvalrådet hadde sitt utspring i **Hvalkomiteen** som ble etablert i 1924, under ledelse av professor Johan Hjort, med spesielt mandat å koordinere norske og britiske interesser i den pågående reforhandlingen rundt interessene i Antarktis (1926–29). Som et ledd i reguleringen av fangsten på bardehval (lov av 21. juni 1929), ble så Hvalrådet etablert. I 1929 hadde imidlertid de fleste hvalfangstselskapene begynt med pelagisk hvalfangst og hadde ikke lenger det samme behovet for de engelske konsesjonene. Derfor ble Hvalloven mer innrettet på å sikre hvalbestanden enn å tilfredsstille engelske interesser, og Hvalrådet forvaltet lovverket.

Hvalrådet ble organisert i to avdelinger. Den ene var vitenskapelig og ble til Statens institutt for hvalforskning ved Universitetet i Oslo. Den andre var administrativ instans som først var underlagt Handelsdepartementet, men ble overflyttet først til Industridepartementet og så til Fiskeridepartementet. Gjennom denne organiseringen arbeidet rådet for økt kunnskap om hval og hvalfangst samtidig som det en samordnende offentlig instans i spørsmål som vedrørte hval. Blant annet arbeidet rådet for å opprette International Whaling Statistics og forhandle frem internasjonale fangstavtaler for hval.

Initielt hadde Hvalrådet tre medlemmer, utvidet til syv i 1936 da Birger Bergersen antok lederrollen, som ble utvidet til å også gjelde internasjonal representasjon under forhandlinger på hvalfangstkonferansene i London, Berlin og Oslo (1936–39), hvilket ledet til den første fangstavtale internasjonalt (1936).  Bergersen satt som leder til 1954, etterfulgt av Gunnar Jahn 1954–60, Gustav Sjaastad 1960–64 og Hans Th. Knudtzon fra 1964.

Hvalrådet utga den årlige *International Whaling Statistics*, samt skriftsserien *Hvalrådets skrifter*/*Scientific results of marine biological research*, i hovedsak drevet av Biologisk laboratorium ved Universitetet i Oslo og Statens Institutt for hvalforskning (opprettet 1937).

## Litteratur
* Joh. Tønnessen: *Den moderne hvalfangstens historie* 1959-1970
Militærtjeneste

**Militærtjeneste** kan vise til:

*Verneplikt, og mer spesifikt verneplikt i Norge
*Tjeneste som vervet profesjonell soldat eller militær offiser.
Empatogen-entaktogen

Termene **empatogen** og **entaktogen** er ulike begreper brukt til å beskrive en gruppe av psykoaktive stoffer som gir uttalt emosjonelle og sosiale virkninger, de fleste er fenetylaminer. De reflekterer mer de sosiologiske sidene ved bruk av psykoaktive droger og likheter i kjemiske strukturer enn det gjenspeiler psykologiske eller farmakologiske mekanismer.

Termen «**empatogen**» ble lagd i 1983 av Ralph Metzner for å angi kjemiske midler som innga følelser av empati.

«**Entaktogen**» ble lagd av David E. Nichols som et alternativ til «empatogen» i et forsøk på å unngå de potensielt uriktige assosiasjonene av det sistnevnte med negative konsepter knyttet til den greske rota «pathos» (*lidelse*). Nichols mente også at ordet var innsnevrende og ikke ga dekning for andre terapeutiske anvendelser av drogene som går utover det å kunne gi empatiske følelser. Ordet «entaktogen» er avledet fra rota «en» (gammelgresk for *inni*), «tactus» (latin for *berøre*) og «gen» (gresk for *produsere*). Ingen av begrepene er dominante i bruk og er til tross for ulikhetene i konnotasjon i bunn og grunn ombyttbare siden de viser til nøyaktig de samme kjemikaliene.

Det best kjente stoffet i denne kategorien er MDMA (virkestoffet i ecstasy og molly). Andre inkluderer MDA, MDEA og MBDB.  

Disse stoffene synes å framkalle et ulikt spektrum av psykologiske virkninger sammenliknet med stimulanter som metamfetamin og amfetamin eller fra serotonerge psykedelika som LSD og psilocybin. Som kategorinavnene antyder sier brukere av entaktogener at  stoffene ofte framkaller følelser av empati, kjærlighet og følelsesmessig nærhet til andre. Det har riktignok bare vært utført svært innledende sammenlikninger av disse stoffene anvendt på mennesker i behørig kontrollerte laboratorieforsøk. 

Dersom MDMA antas å være et representativt entaktogen, synes de farmakologiske mekanismene i denne gruppen å likne på dem man finner hos metamfetamin. Ekstracellulært dopamin, serotonin og norepinefrin blir alle forøket av både MDMA og metamfetamin. Andre entaktogener enn MDMA har imidlertid mottatt lite oppmerksomhet fra forskningsmiljøene, noe som har gjort det vanskelig å trekke konklusjoner om mekanismene til entaktogener generelt. Det er dessuten ukjent hvorfor entaktogener kan skape følelsesmessige effekter som skiller seg fra stimulantene.

## Se også
* Fenetylamin
* Enteogen

## Kilder
* Nichols, D.E., Hoffman, A.J., Oberlender, R.A., Jacob P 3rd & Shulgin A.T. *Derivatives of 1-(1,3-benzodioxol-5-yl)-2-butanamine: representatives of a novel therapeutic class* 1986 J Med Chem 29 2009-15
* Nichols, D.E. *Differences between the mechanism of action of MDMA, MBDB, and the classic [[hallusinogen|hallucinogens]]. Identification of a new therapeutic class: entactogens* 1986 J Psychoactive Drugs 18 305-13

## Eksterne lenker
(på norsk)
* Forskning.no Ecstasy: Historien starter
* Forskning.no – Rangerer narkotiske stoffer
(på engelsk)
* Nichols 1986: Sammendrag og full tekst online
* The Great Entactogen – Empathogen Debate fra MAPS sitt nyhetsbrev
John Lewis (musiker)

**John Aaron Lewis** (1920–2001) var en amerikansk jazzmusiker (piano), kjent som en av fire i Modern Jazz Quartet og sentral i cool jazz.

Med Kenny Clarke flyttet han til New York der de fikk innpass i Dizzy Gillespies band (1945).  Lewis var medvirkende på en rekke innspillinger, blant annet med Charlie Parker, Illinois Jacquet, Miles Davis, and Lester Young.  Lewis spilte i Milt Jackson Quartet med Kenny Clarke og Ray Brown, som ble Modern Jazz Quartet i 1952 da Percy Heath overtok bassen, og John Lewis overtok lederrollen. 

På 1960-tallet spilte han også med skandinaviske artister som Putte Wickman.  Han ledet også flere seminar innen jazz, var aktiv i Monterrey Jazz Festival, skrev filmmusikk (*A Milanese Story*, 1959; *Exposure*, 1959) skrev musikk til ballett (*Original Sin*, 1961),

## Referanser


## Eksterne lenker
* 
* 
* 
*
Blomvåg

**Blomvåg** er et tettsted på Blomøyna i Øygarden kommune i Vestland. Det ligger ikke langt fra gassterminalen på Kollsnes, ca. 3 mil nordvest for Bergen. 

Blomvåg er mest kjent for funn av de eldste sannsynlige, men ikke sikre sporene etter mennesker i Norge. Blant gjenstandene som er funnet, er bein fra hval, sel, rein, seksten fuglearter og en rekke fiskearter, samt blåskjell, østers og strandsnegler plassert slik at de kan være måltidsrester. Nyere undersøkelser av flintmateriale på stedet tyder på menneskelig aktivitet. Funnet dateres til ca. 10 500 f.Kr. og er meget omdiskutert, da det er tvil om flintbitene er slått av mennesker, eller formet av naturlige prosesser. Det foreligger derfor ingen sikre beviser for at knoklene stammer fra dyr som istidsjegere har drept og spist.

## Referanser
 

## Eksterne lenker
* Kulturnett Hordaland
Eoin Colfer

**Eoin Colfer** (født 14. mai 1965) er en irsk barnebokforfatter. Han har skrevet serien om Artemis Fowl.

## Liv
Eoin Colfer vokste opp i Wexford, en liten by på  sørkysten av Irland, sammen med sine fire brødre, Paul, Eamon, Donal og Niall. Faren hans var barneskolelærer, artist og historiker. Moren hans var dramalærer. På barneskolen oppdaget han at han likte å skrive historier. Han tegnet tegninger til det han skrev. Han lagde også skuespill, mest om vikingene, der han brukte vennene sine i historiene, og var selv helten. Vennene var ikke imponert, for historiene var brutale, og det var bare helten som overlevde.

I 1986 ble han barneskolelærer, slik som sin far. Selv om han nå var lærer, fortsatte han med skrivingen sin på fritiden. I 1991 giftet han seg med *Jackie*, som han møtte i sitt femte år på universitetet. Nå lever de sammen med sønnene sine, Finn og Seán.

## Bøker
I 1998 utga han sin første bok *Benny og Omar* som ble en bestselger i Irland, men det var først da han skrev *[[Artemis Fowl]]* at han ble kjent på internasjonalt nivå. Boka ble umiddelbart en internasjonal suksess. Boka ble nominert til Withbread-prisen for årets beste barnebok, og skal nå bli film. Selv beskriver Eoin Colfer Artemis Fowl-bøkene som "Die Hard med alver". 

* Benny & Omar (1998) – *ikke oversatt
* [[Benny & Babe]] (1999) – *ikke oversatt
* Going Potty (1999) – *ikke oversatt
* [[Ed's Funny feet]] (2000) – *ikke oversatt
* Ed's bed (2001) – *ikke oversatt

* *Artemis Fowl* (2001)
* *Artemis Fowl - Operasjon Arktis* (2002)
* *Artemis Fowl - Evighetskoden* (2003)
* *Artemis Fowl - Arkivet* (2004)
* *Artemis Fowl - Opalbedraget* (2005)
* *Artemis Fowl - Den tapte kolonien* (2005) 
* *Artemis Fowl - Tidsparadokset* (2008, norsk 2009)
* *Artemis Fowl - Atlantiskomplekset* (2010, norsk 2011)
* *Artemis Fowl - Den siste vokteren* (2012)
* *Ønskelisten* (2000)
* *Historien om Potet-Isaksen* (2004)
* *Kaptein Kråkes hevn* (2006) 
* *Parasittjegeren* (2004, norsk 2006)
* *Halvmåne detektivbyrå* (2008)
* *Flygeren'' (2008, norsk 2009)

## Referanser


## Eksterne lenker
* 
* 
*
Transatlantisk tunnel

En **transatlantisk tunnel** er en teoretisk jernbanetunnel mellom Europa og Nord-Amerika, foreslått blant andre av ingeniørene bak tunnelen under Den engelske kanal. Hvis tunnelen blir bygget vil den enten gå direkte  km fra New York i USA til Storbritannia, eller gå via Newfoundland, Grønland, Island, Færøyene og Shetlandsøyene til Storbritannia og Norge. Den vil ikke ligge under havbunnen som vanlige undersjøiske tunneler, men er tenkt som et vakuumrør som vil flyte ca. 50 meter under havoverflaten. 

Tunnelen vil bli trafikkert av maglevtog som kan bevege seg i hastigheter inntil 600 km/t, og turen *under* Atlanterhavet vil ta om lag en time. På maks fart vil togene bevege seg raskere enn en kule avfyrt av en pistol. Togene vil kunne nå disse hastighetene på grunn av maglev-teknologien, som eliminerer friksjon, og at rørene toget går gjennom er helt vakuum, noe som fjerner all luftmotstand.

For å kunne lage et slikt rør må  forhåndslagde seksjoner kobles sammen under vann, så tett at røret blir både vann- og vakuumtett. Utsiden av røret må være av rustfritt stål. Deretter må hver seksjon ankres opp slik at de ligger 150 meter under havoverflaten, som er en ideell høyde for både å unngå båttrafikk og for å få minst mulig trykk.  slike anker vil være nødvendig. På innsiden av tunnelen vil det gå tre spor. Ett for trafikk mot USA, ett for trafikk mot England og et nødspor. Togene vil ikke ha kontakt med sporene, men sveve over dem ved hjelp av magnetisk levitasjon. Store vakuumpumper må også monteres slik at det i rørene blir et stabilt vakuum. Et annet problem ingeniørene må ta hensyn til hvis en slik jernbane skal bygges er G-kreftene. I slike høye hastigheter vil passasjerene oppleve en aksellerasjon på flere G, noe som blir svært ubehagelig. En løsning på dette problemet er at hver passasjer plasseres på roterende seter, og hver togvogn blir som sitt eget lukkede romskip.

## Eksterne lenker
* Discovery Channel
Glykol

**Etandiol**, i dagligtale kalt **glykol** og også kjent som **etylenglykol** eller **monoetylenglykol** (**MEG**), er en alkohol med to -OH grupper. Den tilhører dermed gruppen dioler eller toverdig alkohol. Glykol er giftig, og har kjemisk formel C2H4(OH)2. I ren form er den en lukt- og fargeløs væske med søt smak. 

## Fremstilling
Glykol blir fremstilt fra eten via intermediatet etylenoksid.  Etylenoksid reagerer med vann og det dannes glykol etter kjemisk ligning

: C<sub>2</sub>H<sub>4</sub>O + H<sub>2</sub>O → HOCH2CH2OH

Denne reaksjonen katalyseres ved enten syrer eller baser, eller kan gå ved nøytral pH under høye temperaturer. Høyest utbytte av glykol opptrer ved sur eller nøytral pH med overskudd av vann. Under disse forholdene kan man oppnå en konsentrasjon av glykol på 90%. De viktigste biproduktene er oligomerene: dietylenglykol, trietylenglykol og tetraetylenglykol.

## Bruk
I tillegg til å være et løsemiddel blir den brukt som frostvæske i biler og avisingsvæske for fly. Når det blandes glykol i kjølevannet på radiatoren til en bil, hindrer man at kjølevannet fryser ved en lavere temperatur enn 0°C. En blanding av like deler glykol og vann fryser ved –35°C. Glykol i kjølevannet hever også kokepunktet. Akkurat som metanol kan glykol forårsake skader på sentralnervesystemet, nyrene og andre indre organer hvis den drikkes.

Glykol blir videre brukt som kjølende væske i enkelte sageprosesser, deriblant ved saging av solcellepaneler.

## Referanser
Shanghais maglevbane

**Shanghais maglevbane** (tradisjonell kinesisk: 上海磁浮線, forenklet kinesisk: 上海磁浮线) er den første kommersielle høyhastighets maglevbane i verden. Den 30 km lange strekningen forbinder Pudong internasjonale lufthavn og Shanghai. Byggingen av banen startet i mars 2001, og banen er i drift siden 1. januar 2004.

## Statistikk

Banen er av typen Transrapid og drives av Shanghai Maglev Transportation Development Co., Ltd..

Toget går fra 0 til 350 km/t på 2 minutter, og har en normal topphastighet på 431 km/t. Under en testkjøring 12. november 2003 oppnådde toget en hastighet på 501 km/t. Prosjektet kostet 10 milliarder yuan (ca. 8 milliarder norske kroner) og det tok ca. 2,5 år å bygge de 30,5 km med bane.

Banen går fra Longyanggaten stasjon i Pudong på Shanghais metrolinje 2 til Pudong internasjonale lufthavn, i tillegg til en sidebane som går til verkstedet. Toget bruker 7 minutter og 20 sekunder på turen.

For tiden (september 2011) ligger billettprisen på 50 yuan (ca. 45 kroner i 2011) og ¥40 (NOK 36) for flypassasjerer ved framvisning av flybillett. En tur/retur-billett koster ¥80 (73 kr), mens VIP-billetten koster det dobbelte.
Rakettmotor

En **Rakettmotor** er en jetmotor som kun bruker lagret drivstoff. Derfor er rakettmotoren egnet til bruk i verdensrommet. Rakettmotorer kan få energi fra kjemiske stoffer eller elektrisitet. De tre hovedkategoriene til de kjemiske rakettmotorene er: Rakettmotorer med flytende drivstoff, hybride rakettmotorer og rakettmotorer med fast drivstoff.

## Prinsippet bak rakettmotoren

Selve rakettmotorprinsippet bygger på Newtons 3. lov, kraft er lik motkraft. Det vil si at hvis et legeme akselerere en viss retning, må legemet akselerere et annet legeme i motsatt retning. Ved å la en masse (eksos) skyte ut av dysen i høy fart \vec{v_e} vil dette skape en kraft som er motsatt rettet til \vec{v_e}. Jo større masse av brennstoffet som brennes, og jo raskere eksosen kan slippe ut enden av dysen, jo større skyvkraft gir rakettmotoren. Dette kan beskrives med likningen:
F = \dot{m} \vec{v_e} + A_e(P_e - P_a),
der \dot{m} er drivstofforbruket med hensyn på tid, A_e er arealet til enden av dysen, P_e er trykket til eksosen ved enden av dysen og P_a er trykket til atmosfæren rakettmotoren befinner seg i .

## Drivstoff

Krutt er fremstilt av 75 % kaliumnitrat, 15 % karbon (trekull) og 10 % svovel. Men dette brenner for fort. Derfor blander man i stedet 72 % kaliumnitrat, 24 % karbon og 4 % svovel. Dette stoffet som kalles svartkrutt kan i prinsippet bruke som brensel i en rakett. Denne kombinasjonen er bare en av flere måter å produsere drivstoff på.

## Referanser


## Litteratur
*
Isopropanol

**Isopropanol** (CH3CH(OH)CH3), også kalt **2-propanol**, **propan-2-ol** (IUPAC nomenklatur) eller **isopropylalkohol**, er en fargeløs, brennbar væske med sterk lukt.

Isopropanol er en enverdig, sekundær alkohol og er en isomer av 1-propanol (CH3CH2CH2OH).
Ved oksidering med kromsyrereagens, vil det bli dannet ketonet propanon (CH3COCH3).

Isopropanol blir ofte brukt i kondensfjerner, som blir blandet med bensin i bensintanken i bilen for å fjerne kondens i drivstoff- og trykkluftsystemet. Vann i bensin vil gi en vannfase og en fase med bensin. Isopropanol som er blandbart med begge gjør at fasehinnen forsvinner og vannet fordeles i bensinen.

Mange bruker også isopropanol som fettløsende middel. Det kan brukes til å rense databrikker med, f.eks. ved fjerning av gammel kjølepasta på prosessor. Det kan også brukes til å fjerne fett og urenheter fra bremseskivene på sykler, motorsykler og biler. 

Isopropanol blandet med vann og oppvaskmiddel i riktig blandingsforhold er godt egnet som spylervæske. Isopropanol kan i likhet med rødsprit angripe gummilister.

## Fremstilling
Isopropylalkohol produseres industrielt ved å blande vann og propylen. 
Det er to prosesser for slik fremstilling: indirekte hydrering (svovelsyreprosess) og direkte hydrering. 

Den første prosessen, som kan bruke billig propylen, dominerer i USA mens den andre prosessen, som krever renset propylen, er mer vanlig i Europa. Disse prosessene produserer mest isopropylalkohol og mindre propan-1-ol.

Den indirekte prosessen lar propylen reagere med svovelsyre til en blanding av sulfatestere. Påfølgende hydrolyse av disse esterne danner isopropylalkohol. Direkte hydrering gir en kjemisk reaksjon mellom propylen og vann, enten i gass- eller væskefase, ved høyt trykk i kontakt med katalysatorer. Begge prosessene innebærer destillering for å skille vann, isopropanol og andre reaksjonsprodukter. Isopropylalkohol og vann danner en azeotrop. Destillering gir en væskeblanding med 87,9 vektprosent isopropylalkohol og 12,1 vektprosent vann.  Teknisk ren (vannfri) isopropylalkohol fremstilles ved azeotropisk destillering av den «våte» isopropylalkohol med enten diisopropyleter eller sykloheksan som azeotropiske blandinger.

## Tekniske data
*Antenningstemperatur: 12 °C
*Frysepunkt: -89 °C
*Tetthet (luft=1): 1,05
*Selvantenning: 399 °C

## Referanser
Nevroanatomi

**Nevroanatomi** er en gren innen anatomi, som befatter seg med anatomiske studier av nervesystemet.

## Litteratur
* Per Brodal *Sentralnervesystemet* Universitetsforlaget 5. utgave, 2013 

## Eksterne lenker
* 
* Mouse, Rat, Primate and Human Brain Atlases (UCLA Center for Computational Biology) (engelsk)
* High-Resolution Neuroanatomically-Annotated Brain Atlases (engelsk)
* BrainInfo for Neuroanatomy (engelsk)
* Nevroanatomisk bildeordbok av høy kvalitet med flere hundre bilder (engelsk)
Europa Universalis III

***Europa Universalis III*** (forkortet ***EU3***) er et historisk strategispill utviklet til PC av Paradox Interactive, utgitt vinteren 2007. Spillet ble annonsert den 14. februar 2006.

*Europa Universalis III* starter kort etter Konstantinopels fall, i 1453. I den etterfølgende tiden må spilleren lede nasjonen sin til å bli mektig og stor, og det hele avsluttes etter revolusjonene i Frankrike og Amerika. Totalt kommer spillet med over 250 historiske nasjoner.

Spillet skiller seg ikke voldsomt fra forgjengeren *[[Europa Universalis II]]*, men for første gang brukes det en tredimensjonal grafikkmotor. Dessuten er det flere muligheter for spill i fredstid, som tidligere har vært noe begrenset.

## Referanser


## Eksterne lenker
* 
* Paradox' offisielle annonsering 
* Offisielt forum
* Gamespots artikkel
Teleskopord

**Teleskopord** (etter engelsk *telescope word*, som er synonymt med *portmanteau word*) er en lingvistisk benevnelse for et ord eller morfem som smelter sammen to eller flere grammatiske funksjoner. Det kalles også for kalles også **sammentrukket ord**.

**Portmanteau-ord** (flertall *portmanteaux*) blir også brukt, opprettet av Lewis Carroll, som betegnelse på slike ord. En folkelig bruk av *portmanteau* refererer til et ord som er dannet ved å kombinere både lyder og betydninger fra to eller flere ord. Ordet *portmanteau* er selv et portmanteau-ord i sin opprinnelige, franske betydning: en sammentrekning av *porte* (bære) og *manteau* (frakk) med den nye betydningen «stor koffert», «vadsekk» eller «frakkeholder» (person ved kongens side), eller det kan også bety et «klesstativ». Teleskopord er neologismer.

## Portmanteau-morfemer

Et **teleskopisk morfem** er et morfem som smelter sammen to grammatiske kategorier (se flekterende språk). 

## Teleskopord
Det er vanlig at slike ord dannes ved å sette sammen første del av ett ord og siste del av et annet ord for å kombinere betydningen av de to ordene i en neologisme

Eksempler på teleskopord:
*blogg &ndash; We**blogg**bok
*botox &ndash; **bo**tulinum**toks**in
*brunsj &ndash; **br**eakfast l**unsj**
**nja* &ndash; **n**ei **ja**
*permasorium &ndash; **perma**nent og provi**sorium**
*smog &ndash; **smo**ke fo**g**
*svorsk &ndash; **sv**ensk-n**orsk**

Teleskopord er også vanlig som navn:

*Texaco &ndash; **Texa**s **co**mpany
*Osram &ndash; **os**mium wolf**ram**
*Wikipedia &ndash; **wiki** encyclo**pedia**
*Bollywood &ndash; **B**ombay og H**ollywood**
*labraduddel &ndash; **labrad**or retriever og p**uddel**
*Brangelina &ndash; det tidligere kjendisekteparet **Bra**d Pitt og A**ngelina** Jolie
*Altinn &ndash; **alt**ernativ **inn**rapportering
*Wesensteen &ndash; Rolv **Wesen**lund og Harald Heide-**Steen** jr.

### Oppdiktede
**Frogurt* fra *[[Simpsons]]* &ndash; **Fro**zen yo**g**h**urt**

## Referanser


## Se også
*Neologisme
*Katakrese
*Kontaminasjon
*Morfologi (lingvistikk)

## Eksterne lenker
*
Aktuellt

***Aktuellt*** er et svensk nyhetsprogram som sendes én gang om dagen på kanalen SVT 2. Programmet er fokusert på å gi fordypning i dagens hendelser. Programmet ble første gang sendt 2. september 1958 og var det første nyhetsprogrammet på svensk fjernsyn. 19. november 2007 overtok ''Rapport'' programmets sending 18.00 for at *Aktuellt* kunne konsentrere seg fullt om deres sending klokken 21.00. Denne endringen ble også iverksatt fordi flere ikke så forskjellen mellom SVTs to nyhetsprogrammer, *Aktuellt* og *Rapport*.

## Referanser


## Eksterne lenker
*
Gravitasjon (album)

***Gravitasjon*** er det åttende studioalbum av DumDum Boys, utgitt i 2006. «Enhjørning» var den første singelen fra plata, som toppet VG-lista samme år.

## Sporliste

# «Lunta brenner» (Kjartan Kristiansen)
# «Gå på vannet» (Kjartan Kristiansen)
# «Tynn Tråd» (Dørum)
# «Enhjørning» (Kjartan Kristiansen)
# «Gravitasjon» (Kristiansen/Dørum)
# «Takke faen» (Dørum)
# «Brillefint» (Kjartan Kristiansen)
# «Tip top» (Kjartan Kristiansen)
# «Stengetid» (Dørum)
# «Seig jævel» (Kristiansen/Dørum)
# «Waltzheimer» (Karlsen/Dørum)
## Medvirkende
### DumDum Boys
* Prepple Houmb - sang, kontrabass
* Kjartan Kristiansen - gitarer, kor, vokal, låtskriver
* Aslak Dørum - bass, gitar, kor, låtskriver
* Sola Jonsen - trommer, mandolin, kor
* Atle Karlsen - keyboard, kor, låtskriver
### Andre medvirkende
* Yngve Sætre - produsent 
* Baard Slagsvold - blåsearrangement på *Lunta brenner*
* Fredrik Øie Jensen - saksofon på *Lunta brenner*
* Ole Jørn Myklebust - trompet på *Lunta brenner*
* Lars Horntveth - klarinett og tenorsaksofon på *Waltzheimer*
* Erik Johannessen - trombone på *Waltzheimer*
* Line Horntveth - tuba på *Waltzheimer*
* Mathias Eick - trompet på *Waltzheimer*
* HP Gundersen - slidegitar på *Gravitasjon*
* Kai Andersen - tekniker
* Thomas London - tekniker 
* Morten Lund - mastering
* Agnete Brun - foto
* Paal Ritter Schjerven - midtsidefoto
Rapport (TV-program)

***Rapport*** er svensk nyhetsprogram som har gått på Sveriges Television siden 1969. Det sendes hver hele time i kanalen SVT 24 samt under fjernsynsprogrammet *SVT Morgon*. Dessuten sendes det klokken 12.00, 16.00, 18.00 (overtok *[[Aktuellt]]*s sending), 19.30 og 23.00 i kanalen SVT 1. Den første utgaven av *Rapport* ble sendt 5. desember 1969, samme dag som SVTs andre kanal, SVT 2, gikk på luften.

## Eksterne lenker
* 
*
Claus Krag

**Claus Krag** (født 21. april 1943) er professor emeritus og spesialist på norrøn filologi og norsk middelalderhistorie.

Han er cand.philol. fra  1969 med historie hovedfag og norsk og latin mellomfag og er professor emeritus i eldre historie ved Høgskolen i Telemark i Bø.

Krag er en kritisk historiker og stundom i opposisjon til rådende historiesyn. I bindet han skrev i *Aschehougs Norgeshistorie* (1995) fikk han kritikk for å ha tonet ned de demografiske forklaringsmodellene til forståelsen av den norske staten på vikingtiden som var utviklet av Andreas Holmsen. Krag tolket veksten i kongemakten i vikingtiden som et utslag av kristningen og at kirkens organisasjon muliggjorde en sterkere statsmakt. For Krag er derfor kongsmaktens posisjon fra tiden før Olav den hellige overdrevet beskrevet av den senere sagatradisjonen.

## Bibliografi
* 2003 *Sverre : Norges største middelalderkonge* ISBN 978-82-03-23201-5
* 2000 * Norges historie fram til 1319* ISBN 82-00-12938-1
* 1995 *[http://urn.nb.no/URN:NBN:no-nb_digibok_2008022604024 Vikingtid og rikssamling 800-1130]* Aschehougs Norgeshistorie bd.2 1995 ISBN 82-03-22015-0. 
* 1991 *[http://urn.nb.no/URN:NBN:no-nb_digibok_2007100104023 Ynglingatal og Ynglingesaga- en studie i historiske kilder]* ISBN 82-00-21130-4

## Referanser


## Eksterne lenker

* Aftenposten Løgneren som ble Norges Konge «At Sverre Sigurdsson ble Norges største middelalderkonge, var en følge av rene tilfeldigheter kombinert med en svært så vellykket nødløgn». April 2005
* Dagbladet: Var dette sentrum i Norge? Krag intervjuet om slaget på Stiklestad.
Hildebad

**Hildebad** eller **Ildibad** (død 541) ble østgoternes konge i Italia i 540.

Han ble valgt til å etterfølge Witiges som hadde deltatt i komplott sammen med Belisarius og hadde forlatt Ravenna. Ildibald styrte bare i rundt ett år før han ble drept av Gepid på en slottsbankett. Etter et kort mellomstyre under Erarik, ble han etterfulgt av sin nevø Totila. 

Ildibad var egentlig en vestgoter, nevø av en av de vestgotiske kongene i Hispania.
## Referanser
Lågdalsmuseet

**Lågdalsmuseet** er et distriktsmuseum for kommunene Øvre Eiker, Kongsberg, Flesberg, Rollag og Nore og Uvdal og ligger i gangavstand fra bykjernen i Kongsberg. Det ble grunnlagt 22. februar 1924 av Tov Flatin, Per Mortensen og Otto Monsen. De første årene holdt museet til i Kongsberg Sølvverks gamle smeltehytte, der Norsk Bergverksmuseum holder til. 

Museet har 32 bygninger, blant annet flere Numedalstun, ei Kongsberggate med krambu, bergmannsstue og skolestue. 

Stedet har også mange ulike gårdsdyr som for eksempel geiter, griser, kuer, hester, kaniner, sauer og høns. 

På området ligger også Glitre gård, som var hjemmet til flere av byens bergembetsmenn. Her finner man også Norges siste bevarte tårnlåve. I sommerhalvåret er det et levende museum med beitende norske husdyr. 

Museets samlingsbygning har også gamle verksteder, butikker, hjemmefrontmuseum og Norsk optikkmuseum.

## Eksterne lenker
* 
* Kulturnett.no
MS NOW

**MS NOW**, tidligere **MSNBC**, er en 24-timers nyhetskanal som sender over kabelnettet i USA. Kanalen ble lansert den 15. juli 1996 av Microsoft og NBC Universals kringkastingsenhet NBC, men Microsoft solgte seg ut av kanalen i 2012. For tiden er MSNBC den tredje største nyhetskanalen på det amerikanske kabelnettet, etter CNN og Fox News Channel. Kanalen har hovedsete i Rockefeller Center i New York, og deler enkelte fasiliteter med NBCs lokale TV-stasjon WNBC.

## msnbc.com
Nettstedet **msnbc.com** var fra oppstarten et samarbeid mellom NBC News og Microsoft, og ble drevet som en forlengelse av sistnevntes nettportal MSN. Da NBC ble eneste eier av MSNBC i 2012, pekte msnbc.com videre til NBCNews.com. Et eget nettsted for selve TV-kanalen ble deretter etablert på domenet msnbc.com.

## Referanser


## Eksterne lenker
*